Teräskruunu kuvattuna vuonna 2019
**Romanian teräskruunu** (romaniaksi *Coroana de oțel a României*) on Romanian kuninkaan käytössä ollut kruunu. Sitä pidetään melko modernina verrattuna muihin vastaaviin kruunuihin. Kruunua säilytetään nykyään Romanian historiallisessa kansallismuseossa.

Alkuperä
--------

Kruunu on poikkeuksellisesti valmistettu teräksestä eikä kullasta. Teräs on peräisin Ottomaanivaltakunnan armeijan kanuunasta, jonka romanialaiset joukot onnistuivat kaappaamaan Romanian itsenäisyyssodan aikana Plevnan taistelussa 1877. Kaapattu tykki oli saksalaisesta Kruppin valmistama ja aikansa laadukkaimpiin kuulunut. Materiaalivalinnan kerrotaan tulleen suoraan Romanian ensimmäiseltä kuninkaalta Kaarle I:ltä, joka halusi korostaa itsensä sijaan koko Romanian historiaa ja itsenäisyyssotaa. Kruunun suunnittelijoihin kuuluvat mm. filologi Bogdan Petriceicu Hasdeu, historioitsija Alexandru Odobescu ja taidemaalari Theodor Aman..

Kaarle ei kuitenkaan käyttänyt kruunua omissa kruunajaisissaan korostaakseen itsenäisyyden vuoksi tehtyjä uhrauksia. Kruunu oli kuitenkin esillä kruunajaisissa. Kaarlen seuraaja, Ferdinand I oli ensimmäinen Romanian kuningas, joka käytti kruunua kruunajaisissaan vuonna 1922..

Romanian kruunun ritarikunta perustettiin kruunun kunniaksi ja teräskruunu oli myös ritarikunnan mitalien kuva-aihe vuoteen 1932 saakka.

Kruunu nykyään
--------------

Heinäkuussa 2016 Romanian presidentti Klaus Johannis vahvisti lakimuutoksen, jolla kruunu lisättiin Romanian vaakunaan. Tarkoituksena oli muistaa Romanian kuningaskunnan, johon nykyinen Moldovan tasavalta kuului (romaniaksi ns. *Marea Unire*), perustamista, josta tuli vuonna 2018 kuluneeksi 100 vuotta. Vuodesta 2018 kruunullinen vaakuna on ollut pakollinen kaikissa virallisissa yhteyksissä.. Aloite kruunun lisäämisestä vaakunaan tuli kansallisliberaalisen, sosiaalidemokraattisen ja liberaalidemokraattisen puolueiden yhteisestä aloitteesta. Parlamentin alahuone äänesti aloitteen puolesta 8. kesäkuuta 2016..

Nykyään Romanian kuningasperheen pää, prinsessa Margareta käyttää virallisesti titteli "Kruunun hoitaja" (romaniaksi *Custodele Coroanei*), koska monarkiaa Romaniassa ei enää ole. Kruunusta valmistettu kopio on esillä Peleșin linnassa ja sitä käytetään mm. kuningasperheen edustustilaisuuksissa. Viimeksi kopio oli käytössä Mikael I:n hautajaisissa. Syynä kopion käyttöön oli se, että Romanian laki kieltää alkuperäisen kruunun, joka lasketaan kansallisaarteeksi, lainaamisen..

Galleria
--------

* Kruunu heraldisena symbolinaKruunu heraldisena symbolina
* Romanian vaakunaRomanian vaakuna
* Kruunu kuvattuna Romanian kuningashuoneen vaakunassaKruunu kuvattuna Romanian kuningashuoneen vaakunassa
* Kruunu Romanian viimeisen kuninkaan, Mikael I:n hautajaissaattueessa vuonna 2017.Kruunu Romanian viimeisen kuninkaan, Mikael I:n hautajaissaattueessa vuonna 2017.
* Kruunu näytillä Peleșin linnassa.Kruunu näytillä Peleșin linnassa.

Lähteet
-------

1. ↑  Crown | head ornament *Encyclopedia Britannica*. Viitattu 17.12.2020. (englanniksi)
2. ↑  Informare de presă: Precizare cu privire la Coroana de oțel a Regilor României aflată în colecția Muzeului Național de Istorie a României *Muzeul Național de Istorie a României*.  15.12.2017. Viitattu 17.12.2020. (romaniaksi)
3. 1 2  The History of Romania in One Object: The Steel Crown of the Romanian Kings *Romanian Cultural Institute*.  4.5.2020. Viitattu 17.12.2020. (englanniksi)
4. 1 2  De ce a fost folosită o copie şi nu orginalul coroanei de oţel la funeraliile Regelui Mihai *romanialibera.ro*.  15.12.2017. Viitattu 19.12.2020. (romaniaksi)
5. ↑  ODM of Romania: Order of the Crown *www.medals.org.uk*. Viitattu 17.12.2020.
6. ↑  Coroana revine pe stema României. Iohannis a promulgat legea care modifică însemnele oficiale - FOTO *Mediafax.ro*. Viitattu 17.12.2020. (romaniaksi)
7. ↑  Romania’s coat of arms returns to its pre-Communism design *Romania Insider*. Viitattu 19.12.2020. (englanniksi)
8. ↑  Majestatea Sa Margareta, Custodele Coroanei *Familia Regala*.  Arkistoitu 24.1.2021. Viitattu 17.12.2020. (romaniaksi)

Aiheesta muualla
----------------

* Kuvia tai muita tiedostoja aiheesta **Romanian teräskruunu** Wikimedia Commonsissa